
  REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3 					Poslovni broj 7 St-439/2018-11



U  I M E  R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin, kao sucu pojedincu u stečajnom predmetu, odlučujući o prijedlogu Financijske agencije (OIB 85821130368) za otvaranje stečajnog postupka nad dužnikom BOMBOLONI jednostavno društvo s ograničenom odgovornošću za ugostiteljstvo i proizvodnju Rijeka, Baretićevo 16 (MBS 040300748 – OIB 11722031504), dana 29. studenog 2018.


r i j e š i o      j e 

	
I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom BOMBOLONI jednostavno društvo s ograničenom odgovornošću za ugostiteljstvo i proizvodnju Rijeka, Baretićevo 16 (MBS 040300748 – OIB 11722031504). 

II	Troškovi postupka u iznosu od 1.175,00 kn namirit će se iz predujma na uplatu kojeg je pozvana osoba ovlaštena za zastupanje dužnika po zakonu.
 

Obrazloženje


	Na prijedlog Financijske agencije ovosudnim rješenjem pod poslovnim brojem 7 St-439/2018-3 od 30. srpnja 2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom.
Tijekom daljnjeg postupka dužnik je sudu dana 29. studenog 2018. dostavio potvrdu Financijske agencije iz koje je utvrđeno da dužnik na taj dan nema nenamirenih obveza. 
Odredbom članka 128. stavak 9. Stečajnog zakona („Narodne novine” br. 71/15, 104/17 u daljnjem tekstu SZ) propisano je da će sud, ako dužnik do završetka prethodnoga postupka postane sposoban za plaćanje, postupak obustaviti, time da je u tom slučaju troškove provedenoga postupka dužan naknaditi dužnik.
Stoga je, kako je dužnik do završetka prethodnoga postupka postao sposoban za plaćanje, valjalo primjenom odredbe članka 128. stavak 9. SZ-a odlučiti kao pod točkom I izreke ovog rješenja.
Također je na osnovu iste odredbe u točki II izreke odlučeno o trošku koji je dužnik u obvezi platiti, a odnosi se na plaćanje predujma u Fond za namirenje troškova stečajnoga postupka u iznosu od 1.000,00 kn sukladno odredbi članka 114. stavak 1. SZ-a i trošak podnošenja prijedloga za otvaranje stečajnog postupka Financijskoj agenciji sukladno odredbi članka 3. Pravilnika o vrsti i visini naknade troškova financijske agencije u predstečajnom postupku i o visini naknade troška financijske agencije za podnošenje prijedloga za otvaranje stečajnog postupka ("Narodne novine" broj  106/2015) u iznosu od 175,00 kn.


U Rijeci, 29. studenog 2018.

                                                                                                     Sudac

                                                                                                 Liljana Ugrin, v.r.


UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

         Za točnost otpravka ovlašteni službenik:
  Elizabet Jovanović

